Toširas Mifunė
Toširas Mifunė (三船 敏郎, Mifune Toshirō; g. 1920 m. balandžio 1 d. – m. 1997 m. gruodžio 24 d.) – japonų kino ir televizijos aktorius. Išgarsėjo bendradarbiavimu su kino režisieriumi Akira Kurosava, suvaidino 16-oje jo filmų. Toširas Mifunė tapo žymiausiu XX a. Japonijos aktoriumi pasaulyje. Tarp svarbiausių jo vaidmenų − pasirodymai vienuose geriausių visų laikų filmų „Rasiomonas“ ir „Septyni samurajai“. Iš viso Mifunė suvaidino beveik 170-yje filmų.